**HRVATSKA POLJOPRIVREDNA KOMORA**

**Ulica grada Vukovara 78, 10116 Zagreb,**

**HRVATSKA Tel: +385 (01) 6109 809**

**komora@komora.hr**[**www.komora.hr**](http://www.komora.hr/) **OIB: 70354371893**

KLASA: 320-00/23-01/02 UR.BROJ: 04-01-23-02

U Zagrebu, 09. veljače 2023. godine

1. **KONSTITUIRAJUĆA SJEDNICA ODBORA ZA ŠUME**

Sjednica se održala 27. siječnja 2023. godine s početkom u 10:00 sati u prostorijama Hrvatske poljoprivredne komore kao i putem aplikacije Zoom.

**Dnevni red:**

1. Konstituiranje Odbora
2. Izbor predsjednika Odbora
3. Izbor zamjenika predsjednika Odbora
4. Aktualna situacija u sektoru
5. Aktivnosti sektora za period od siječnja do prosinca 2023. godine

**PRISUTNI:**

Miljenko Župnić, Zdenko Močnik, Silvija Zec, Matija Habuš

HPK: Ana Klobučar, Mladen Jakopović, Staka Perić, Tajana Radić

Uvodnaprezentacija o radu HPK.

1. **Konstituiranje Odbora**

Predsjednik Jakopović iznio prava i obaveza svih Odbora, kao i Odbora za šume te je pitao prisutne

postoji li iskaz interesa za predsjednika odbora.

Prisutni članovi su se kratko predstavili:

Miljenko Županić je iz udruge privatnih šumovlasnika, bio je uključen i u rad prošlog Odbora.

Silvija Zec - bila je također članica odbora, dipl. inž. šumarstva, pola svog staža je provela u HŠ, predsjednica je Hrvatske komore šumarstva, sudjelovala u radnoj skupini za šume u Vijeću EU, također u radu Copa Cogece, te smatra važnim informacije koje Komora vrlo ažurno dostavlja članovima.

Matija Habuš – biodinamičar, posjeduje šumski vrt, bavi se prirodnom gradnjom, pošumljlavanjem i zaštitom šuma.

Zdenko Močnik – inače mljekar, posjeduje 10 ak ha privatnih šuma.

1. **Izbor predsjednika Odbora**
2. **Izbor zamjenika predsjednika Odbora**

Miljenko Županić predlaže Silviju Zec da bude predsjednica.

Svi su se složili sa predloženim.

Gđa. Zec predlaže da Miljenko Županić bude zamjenik, a Matija Habuš tajnik.. Nakon polovice mandata, moguća je i promjena predsjenika. Što se tiče Odbora, medijska vidljivost je za sada najveći problem, agrošumarstvo treba imati svoj prostor.

Članovi se mogu se dodatno uključiti kao i g. Kojundžić koji se usmeno ispričao, ali želi sudjelovati.

4. **Aktualna situacija u sektoru**

Gđa. Zec informira kako je bila članica Povjerenstva za izradu, ali nema informacija u kojemu će obliku dokumenta biti objavljen na e-savjetovanju.

U tijeku je usuglašavanje između tijela državne uprave prije e-savjetovanja.

EU politika - imamo velike izazove i prilagodbe, taksonomija sada radi na 4 delegirana akta

Predlaže se pratiti status prijedloga izmjena Zakona o šumama te usuglasiti Komentare članova odbora za objavu na e- savjetovanju i dostaviti ih i nadležnom Odboru sabora s ciljem integriranja zaključaka i postizanja najboljega prijedloga. Gđa. Zec će koordinirati usuglašavanje po objavi službene verzije prijedloga.

Prijedlog termina sastanka Odbora s ministricom – potrebno još usuglasiti, ali biti će u tjednu od 20. veljače.

Gđa. Zec – nastavno na događanja i aktivnosti oko izrade delegiranih akata povezanih s Taksonomijom, zbog značaja za sektor šumarstva, predlaže se uključiti Copa Cogecu u koordiniranje informacija i definiranje stajališta.

Predstavnici HPK povezat će Silviju Zec i Oanu Neagu (direktorica tima za opće poslove u Copa Cogeci te aktivno uključena u razne ekspertne skupine za biogospodarstvo, šumarstvo i ruralni razvoj), radi razmjene mišljenja oko taksonomije. Staviti u cc cijeli Odbor da svi dobiju informacije, da bi potvrdili i dali mišljenje.

Miljenko Županić je istaknuo da je trenutno u pripremama Zakon o lovstvu, čeka se savjetovanje. Htio bi pokrenuti pitanje korištenja plavog dizela u šumarstvu.

G. Močnik je naglasio da se u dopisu osvrne na MP da se omogući kupnja ogrjevnog drva za preživljavanje, koje je ograničeno na 10 kubika.

1. **Aktivnosti sektora za period od siječnja do prosinca 2023. godine**

Teško je reći za sada konkretan plan, ali otvarat će se teme. Minimalno svaka 3 mjeseca potrebno je održati sjednicu Odbora. Moguće je prema potrebi naknadno dogovoriti i pojačati aktivnosti.

**Zaključci:**

* Teme: plavi dizel, Zakon o lovstvu i Zakon o šumama kao teme za sastanak sa ministricom
* Organizirati sastanak sa MP u veljači
* Prezentacija Strateškog plana kao podloge za sastanak
* Stajališta za e - savjetovanje za Zakon o šumama će se poslati kada bude objavljena konačna verzija prijedloga te dogovoriti kojim ćemo zastupnicima slati
* Uključiti da aktivnosti projekta Bioeco – up- a budu neke od aktivnosti Odbora
* Priključiti se na newsletter od EIP AGRI-a jer će jedna od tema bit korištenje pesticida u šumarstvu

Zapisnik sastavila: Ana Klobučar